|  |  |
| --- | --- |
|  | PATVIRTINTA  Klaipėdos rajono savivaldybės tarybos  2018 m. sprendimu Nr. T11- |

**KLAIPĖDOS R. KRETINGALĖS VAIKŲ LOPŠELIO-DARŽELIO DIREKTORIAUS 2017 METŲ VEIKLOS ATASKAITA**

**I SKYRIUS**

**ĮSTAIGOS PRISTATYMAS**

Klaipėdos r. Kretingalės vaikų lopšelis-darželis – savivaldybės biudžetinė įstaiga, nesiekianti pelno, turinti juridinio asmens teises, antspaudą, išlaidų sąmatą ir galinti turėti atsiskaitomąją ir kitas sąskaitas Lietuvos Respublikos bankuose.

1. Kontaktinė informacija. Adresas, pašto indeksas: Gėlių g. Nr. 2, Kretingalė, LT-96332 Klaipėdos r., telefonas (faksas): (846) 44 64 39, elektroninio pašto adresas [kretingale@balticum-tv.lt](mailto:kretingale@balticum-tv.lt). Internetinė svetainė www.kretingales.darzelis.lt

2. Įstaigos vadovas: direktorė Regina Baranauskienė, pirmoji vadybinė kvalifikacinė kategorija.

3. Įstaigos darbuotojai: Lopšelyje-darželyje patvirtinti 21,7 etato. Dirba 21 darbuotojas, iš jų 10 pedagogų. 9 įstaigos pedagogai turi aukštąjį išsilavinimą, 1 pedagogė yra baigusi magistrantūros studijas. Auklėtoja Erika Bagdonavičiūtė yra Klaipėdos universiteto Humanitarinių ir ugdymo mokslų fakulteto nuolatinių studijų pirmosios pakopos vaikystės pedagogikos studijų programos IV kurso studentė. Auklėtojo metodininko bei muzikos mokytojo metodininko kvalifikacinę kategoriją turi 5 pedagogai, vyresniojo auklėtojo – 2, vyresniojo logopedo – 1. Pedagogų darbo stažas: daugiau kaip 15 metų – 9 pedagogai, iki 10 m. – 2 pedagogai. Nuo 2015 m. kovo 27 d. įstaigos bendruomenei teikiama psichologo, dirbančio Pedagoginėje psichologinėje tarnyboje, dalykinė ir metodinė pagalba.

**II SKYRIUS**

**ĮSTAIGOS BIUDŽETAS**

|  |  |  |  |
| --- | --- | --- | --- |
|  | 2017 metai | | Pastabos |
| Gautos lėšos (tūkst. EUR) | Panaudotos lėšos (tūkst. EUR) |
| Savivaldybės biudžetas | 139,1 EUR | 139,1 EUR |  |
| Mokinio krepšelio lėšos | 74,8 EUR | 74,8 EUR |  |
| Specialiųjų programų lėšos (tėvų lėšos) | 23,8 EUR | 23,8 EUR |  |
| Kitos dotacijos ir lėšos iš kitų valdymo lygių (VBP) | 5,3 EUR | 5,3 EUR |  |
| Iš projektų | 0,2 EUR | 0,2 EUR | Įgyvendintas Klaipėdos r. savivaldybės etninės kultūros plėtros 2015–2017 metų programos projektas ,,Etnomokyklėlė: ,,Senolių skrynią pravėrus“ |
| 2% gyventojų pajamų mokesčio (GPM) ir kt. parama bei išeitinės kompensacijos pedagogams | 12,1 EUR  (1,9 EUR (iš 2% GPM)  1,6 EUR (iš programų ,,Pienas vaikams“ bei ,,Vaisiai vaikams“)  0,8 EUR (nemokamas maitinimas priešmokyklinio ugdymo grupės vaikams), 7,8 EUR (išeitinės kompensacijos pedagogams) | 12,0 EUR | 2% likutis 2017 m. pradžioje – 2,4 EUR o 2017 m. pabaigoje – 2,5 EUR |

**III SKYRIUS**

**ĮSTAIGOS PATALPOS**

Lopšelis-darželis yra bendros paskirties ugdymo įstaiga. Veikia lopšelio grupė 1,5–3 m. vaikams, 1 darželio grupė 3–5 m. vaikams, 2 priešmokyklinio amžiaus grupės 6–7 m. vaikams. Įstaigą lanko 79 vaikai. Darbo trukmė 10,5 val., o viena budinti grupė dirba 12 val. per dieną.

**IV SKYRIUS**

**ĮSTAIGOS TEIKIAMOS PASLAUGOS, SUTEIKTŲ PASLAUGŲ GAVĖJAI**

Ugdymo procesas organizuojamas vadovaujantis Kretingalės vaikų lopšelio-darželio Ikimokyklinio ugdymo programa, Lietuvos Respublikos švietimo ir mokslo ministerijos ,,Ikimokyklinio ugdymo metodinėmis rekomendacijomis“ bei ikimokyklinio ugdymo(si) priemonių komplektu OPA PA draugai PI KA!“. Priešmokyklinis ugdymas organizuojamas vadovaujantis ,,Bendrąja priešmokyklinio ugdymo ir ugdymosi programa“, patvirtinta švietimo ir mokslo ministro 2014 m. rugsėjo 2 d. įsakymu Nr. V-779. Nuo 2015 m. rugsėjo 1 d. priešmokyklinio ugdymo grupėje pradėta taikyti priešmokyklinio ugdymo priemonių komplektas ,,OPA PA!“. Į ugdymo procesą integruojamos ,,Gyvenimo įgūdžių ugdymo programa“, Vilnius, 2004 m.; ,,Alkoholio, tabako ir kitų psichiką veikiančių medžiagų vartojimo prevencijos programa“, Vilnius, ŠMM, 2006 m.; vaikų socialinių įgūdžių ugdymo programa ,,Zipio draugai“ bei ,,Etninės kultūros ugdymo metodinės rekomendacijos ikimokyklinio, priešmokyklinio ir pradinio ugdymo pedagogams“, kurioms pritarė Etninės kultūros globos tarybos švietimo ir mokslo ekspertai.

Taikomas V. Šerborn vystymo judesiu metodas priešmokyklinio ugdymo grupėje bei Reggio Emilia ugdymo metodas ikimokyklinio amžiaus grupėje. Kasmet dalyvaujame visuotinio švietimo savaitėje ,,Savaitė be patyčių“ bei Tolerancijos dienai paminėti skirtuose renginiuose. Įstaiga dalyvauja Europos Sąjungos ir nacionalinio biudžeto lėšomis remiamose maitinimo programose ,,Vaisiai vaikams“ bei ,,Pienas vaikams“.

27 vaikams teikiama logopedo pagalba.

2017 m. atlikti šie patikrinimai:

2017-02-01 Lietuvos metrologijos Klaipėdos apskrities skyrius. Patikrinimo aktas Nr. PA-346(L17). Tikrinimo metu pažeidimų nenustatyta;

2017-05-26 Klaipėdos valstybinė maisto ir veterinarijos tarnyba. Patikrinimo aktas Nr. 37VMĮP-226. Išvados: trūksta modernesnės įrangos terminiam patiekalų paruošimui (konvekcinės krosnies) pagal LR maisto įstatymo 4 straipsnio 3 dalies 1 punkto reikalavimus.

**V SKYRIUS**

**VADOVO VEIKLA ĮGYVENDINANT ĮSTAIGOS TIKSLUS, BENDRADARBIAUJANT SU SOCIALINIAIS PARTNERIAIS, KITOMIS ĮSTAIGOMIS**

**Tikslas.** Laimingas vaikas ir kūrybiškai besimokanti bendruomenė.

**1 uždavinys.** Bendruomenės sutelktumas siekiant kiekvieno vaiko individualių gebėjimų ugdymo.

Vaikas laimingas yra tada, kai yra saugus, kai tobulėja, kai turi artimus žmogiškus ryšius. Šiandien dar negalima padaryti, kad visi vaikai būtų visiškai laimingi, tačiau stengiamės, kad vaikai būtų laimingesni. Tam sutelkėme visą įstaigos bendruomenę. Aktyviai veikė įstaigos taryba. Tėvai dalyvavo atvirose veiklose, stebėjo, aptarė su pedagogais vaiko ugdymosi pasiekimus, įgijo pedagoginių psichologinių žinių vaiko ugdymosi klausimais. Tėvų iniciatyva suburtas aktyvių tėvų klubas. Aktyvūs tėvai gamino Užgavėnių kaukes, ,,Sūrios tešlos“ dirbinius, darbelius Kaziuko mugei, Velykinius margučius, lankelius mamai, ,,Kalėdinius namelius“, žaislus eglutės papuošimui ir kt. Palaikėme ir puoselėjome įstaigos tradicijas. Dalyvavome iniciatyvoje ,,Visa Lietuva skaito vaikams“. Vadovavomės šūkiu: „Skaitykime vaikams 20 minučių per dieną. Kiekvieną dieną!“. Pavasarį vaikai kartu su tėveliais, auklėtojomis kūrė ir augino žaliąsias palanges. Tikslas buvo ne tik estetinis, bet ir pažintinis, mokslinis: patys mažiausieji susipažino su įvairiais augalais ir jų sėjimo, augimo, priežiūros procesu, augalų vystymusi – nuo sėklyčių iki žiedų ir vaisių. Dalyvavome Lietuvos mokinių neformaliojo švietimo centro (LMNŠC) ekologiniame konkurse ,,Mano žalioji palangė“. Iš daugiau nei 600 konkursui atsiųstų žaliųjų palangių vertinimo komisija atrinko 30 geriausių ir įdomiausių. Tarp jų ir mūsų įstaiga (auklėtoja Laimutė Urbonienė ,,Auginsiu uogelę visiems“). Lietuvos olimpinės akademijos (LOA) piešinių konkurse ,,Mes sportuojame“ nupiešti 825 piešiniai. Komisija atrinko 20 darbų. Nugalėtojais tapo Neilas Stončaitis ir Elena Marija Fedenko. Vaikus šiam konkursui parengė pedagogė Erika Bagdonavičiūtė. Ji apdovanota LOA prezidento padėkos raštu. Tapome iniciatyvos Užkrečiamųjų ligų ir AIDS centro (ULAC) kartu su Sveikatos apsaugos ministerija (SAM), Švietimo ir mokslo ministerija (ŠMM), Specialiosios pedagogikos ir psichologijos centro (SPPC) nei Savivaldybių visuomenės sveikatos biurų asociacijos (SVSBA) organizuojamos iniciatyvos ,,Švarių rankų šokis 17“ laureatais. 2017 metais pelnėme Lietuvos geriausio vaikų darželio diplomą (,,Švietimo gidas“). Patekome į Lietuvos geriausių darželių dešimtuką ir užėmėme I vietą savo savivaldybėje. Sėkmė lydėjo ir ugdytinę Rugilę Baranauskaitę Menų studijos ,,Linksmos spalvos“ organizuotame konkurse ,,Peizažas – rudens spalvos“. Ji pelnė padėką ,,Už kūrybiškumą“ (auklėtoja Erika Bagdonavičiūtė). Evelina Suraninaitė laimėjo II vietą piešinių konkurse ,,Piešiame džiaugsmą“. Ji pelnė ne tik padėką, bet ir dovaną visai priešmokyklinio ugdymo grupei – filmą ,,Ponas kūdikis“ kino teatre Forum Cinemas Klaipėdoje. Didelis dėmesys skirtas aplinkos tvarkymui: įrengta erdvė vaiko kūrybiškumui ugdyti (stalas iš europadėklų, nupirkti krepšiai įvairioms kūrybinėms priemonėms susidėti); erdvė laivelių plukdymui ir žaidimui su vandeniu, erdvės tyrinėjimui: Kas po akmeniu gyvena?, Kas medyje apsigyveno?, Kieno tai lizdas?, ,,Nešienauta pieva“ ir kt. Ugdomoji aplinka tobulinama kryptingai. Parengti ir patvirtinti edukacinių aplinkų tobulinimo planai. Savitas aplinkas kuria darbo grupės, įgyvendindamos kultūrinius-edukacinius projektus. Įsigyta įvairių vaikiškų knygelių, grožinės bei metodinės literatūros, žaislų.

Vykdėme įvairias sveikatinimo akcijas: ,,Aš bėgu“, ,,Europos judėjimo savaitės bėgimas“, ,,Apibėk savo mokyklą“, ,,Košės diena“, ,,Tolerancijos diena“, „Sveikas vaikas – laimingas vaikas“, ,,Apkabinkime žemę gerais darbais“ ,,Šokis žemei“ ir kt. Vykdėme ir pilietines-patriotines akcijas, kurios skatino vaikučius prisiminti Lietuvos istoriją bei didžiuotis savo šalimi (Sausio 13 – tosios, Vasario 16 – tosios, Kovo 11 – tosios ir kt.

Pelnėme Klaipėdos rajono savivaldybės padėkas konkurse ,,Papuošk eglutę originaliausiai“ bei ,,Padovanok dovaną, kuri užauga“, Klaipėdos r. savivaldybės administracijos Švietimo skyriaus diplomą ,,Už labai gerą pasirodymą Klaipėdos rajono ugdymo įstaigų ugdytinių dainų konkurse-festivalyje ,,Augino močiutė“, Gargždų lopšelio-darželio ,,Saulutė“ padėką ,,Už dalyvavimą ,,Bebenčiuko teatro“ festivalyje-apžiūroje. Klaipėdos rajono Meninio skaitymo konkurse ,,Gražiausi žodžiai Lietuvai“ Indrė Žurumskaitė užėmė trečiąją vietą. Konkurso ,,Pasaulinė diena be tabako“ II vietos laureate tapo Emilija Lomsargytė, III vietos – Indrė Žurumskaitė. Nuolat skatinamas įstaigos bendradarbiavimas su tėvais įvairiomis kryptimis: siūlomos idėjos, patys tėvai inicijuoja bei dalyvauja veiklose, konkursuose, parodose, šventėse, pramogose ir kt. Sėkmingai įgyvendintas Klaipėdos r. etninės kultūros plėtros 2015–2017 metų programos finansuojamas projektas ,,Etnomokyklėlė: Senolių skrynią pravėrus“, kurio įgyvendinimui Klaipėdos rajono savivaldybė skyrė 220 eurų. Projektas pristatytas Kretingalės vaikų lopšelio-darželio bendruomenei, Kretingalės miestelio bendruomenei bei Klaipėdos apskrities švietimo ir kultūros darbuotojams.

Vyksta efektyvi įstaigos komunikacija su išorine aplinka: palaikomi ryšiai su socialiniais partneriais, informacija teikiama internetinėje svetainėje [www.kretingalesdarzelis.lt](http://www.kretingalesdarzelis.lt) bei sukurtame Kretingalės vaikų lopšelio-darželio socialiniame tinklapyje FACEBOOK

Sėkmingai įgyvendinti projektai su Kretingalės bendruomene bei Kretingalės verslo įmonėmis: ,,Kretingališkiams žiemos vakarai neprailgs“, ,,Papuoškime Kalėdų eglę vaikų pagamintais žaislais“, ,,Papuoškime miestelį Velykoms“, ,,Vasario 16-tąją švęsk išradingai“ bei su respublikos ikimokyklinėmis įstaigomis: Skuodo r. Mosėdžio vaikų lopšeliu-darželiu ,,Ledo papuošalai žiemos sodui-6“, ,,Kuriu tautinę juostą“, Kauno menų darželiu ,,Etiudas“ – meno projektas ,,Laiškas mamai 2017“, Klaipėdos lopšeliu-darželiu ,,Versmė“ – projektas ,,Vaikystės aitvarai“, Klaipėdos lopšeliu-darželiu ,,Rūta“ – projektas ,,Koks gražus tu, mano mielas krašte“, Šakių lopšeliu-darželiu ,,Klevelis“ – projektas ,,Mano svajonių atšvaitas“, Širvintų lopšeliu-darželiu ,,Boružėlė“– projektas ,,Sveikatos karuselė“, Švenčionėlių miesto biblioteka-filialu, Švenčionių rajono savivaldybės Viešąja biblioteka bei Švenčionių rajono Nalšios muziejumi – projektas ,,Snaigių puota“ ir kt. Dalyvavome regioninėje šventėje Kretingos rajono Kurmaičių pradinėje mokykloje ,,Jaunųjų olimpiečių gimtadienis“.

Lopšelio-darželio veikla žinoma ir visuomenei, todėl išaugo įstaigos populiarumas, sustiprėjo įvaizdis. Geroji įstaigos patirtis pristatyta Trakų rajono ugdymo įstaigų vadovams. Rašomi straipsniai rajono bei respublikos spaudoje, interneto puslapiuose: [www.szelmeneliai.lt](http://www.szelmeneliai.lt), [www.apkabinkimezeme.lt](http://www.apkabinkimezeme.lt), [www.savaite.lyjc.lt](http://www.savaite.lyjc.lt), [www.lrp.lt](http://www.lrp.lt), [www.klaipedos-r.lt](http://www.klaipedos-r.lt), [www.ikimokyklinis.lt](http://www.ikimokyklinis.lt) ir kt.

Nuolatos palaikome veiksmingus ryšius įtraukdami įstaigos bendruomenę į bendrą veiklą su socialiniais partneriais. Glaudūs ilgamečiai bendravimo socialiniai partneriai – Priešgaisrinė gelbėjimo tarnyba, Kretingos muziejus, Klaipėdos Prano Domšaičio galerija, Klaipėdos etnokultūros centras, Klaipėdos botanikos sodas, VINETU kaimas, Kretingalės kooperatinė žemės ūkio bendrovė. 2017 m. Kretingalės kooperatinė žemės ūkio bendrovė įrengė Vaizdo stebėjimo kameras. Užmėgsti nauji ryšiai su Krašto apsaugos savanorių pajėgomis

1. **uždavinys.** Paramos ir pagalbos vaikui, šeimai teikimas.

Šis uždavinys įgyvendintas įvairiomis priemonėmis. Individualus dėmesys skiriamas kiekvienam vaikui. Nustatyti esami ugdytinių gebėjimai, numatytos tolesnio ugdymo(si) gairės. Glaudžiai bendradarbiaujama su Kretingalės seniūnija. Lankomasi socialiai remtinose šeimose. Gabija Vitkauskaitė, su Vaiko teisių apsaugos skyriaus pagalba, priimta į ikimokyklinę įstaigą. Klaipėdos r. savivaldybės administracijos direktoriaus 2017-04-14 įsakymu Nr. AV-810 ,,Dėl Klaipėdos rajono savivaldybės seniūnijų tarpinstitucinių komandų tvirtinimo“, aš ataskaitos autorė, esu Kretingalės seniūnijos tarpinstitucinės komandos narė. Dalyvaudama šios komandos posėdžiuose, siekdama socialinių problemų kilimo prevencijos, dalinuosi turima informacija apie šeimas. Išaiškinti individualūs kiekvieno vaiko būtinos pagalbos poreikiai. Pagal galimybes suteikta kvalifikuota specialistų pagalba.

Parengtas ir patvirtintas Smurto ir patyčių prevencijos ir intervencijos vykdymo Lopšelyje-darželyje tvarkos aprašas. (2017 m. rugsėjo 7 d. įsakymas Nr. V1-45)

Priešmokyklinio ugdymo grupėje įgyvendinta tarptautinė socialinių įgūdžių ugdymo programa ,,Zipio draugai“

Organizuotos teminės savaitės: ,,Tolerancijos paukštis“; ,,Savaitė be patyčių“; 2017 m. birželio 1 d. apsikabinome ir susivienijome su visa Lietuva vardan taikios vaikų ateities – akcija ,,Taikos glėbys 2017“.

Balandžio 6 d. Lopšelyje-darželyje lankėsi ,,Klaipėdos žalieji", kurie kartu su Klaipėdos miesto Iniciatyvių mamyčių ,,Gerumo teatru“ vaikams vaidino Pasaulinei Žemės dienai skirtą spektaklį „Varlius ir Irmis“.

Organizavome gerumo akcijas: ,,Padovanok dovaną, kuri užauga“, ,,Kojinaitės mažiausiam klaipėdiečiui“.

Priešmokyklinio ugdymo grupėje organizuoti grupiniai užsiėmimai: ,,Jausmų pasaulis“; ,,Kvėpavimo pratimai įtampai mažinti“.

Išleistas lankstinukas ,,Vaikų poreikio judėti palaikymas ir skatinimas Lopšelyje-darželyje“.

2017 metų gegužės 26 d. dalyvavome valstybinio visuomenės sveikatos stiprinimo fondo respublikinės ikimokyklinių įstaigų darbuotojų asociacijos ,,Sveikatos želmenėliai“ projekte – ,,Žaidžiam, šokame, bėgiojam – kartu su šeima sportuojam“. Renginys ,,Žaidimų fiesta su šeima“ vyko prie Baltijos jūros, Giruliuose

Vyko paskaitos priešmokyklinio ir ikimokyklinio amžiaus vaikams bei pedagogams: ,,Psichikos sveikata“ (3 užsiėmimai), ,,Infekcinių ligų profilaktika“ (3 užsiėmimai); ,,Žalingi vaikų įpročiai“ (3 užsiėmimai). Parengti stendiniai pranešimai: ,,Patarimai, kaip elgtis vaikui susirgus gripu“; ,,Ėduonies profilaktika ir burnos higiena“ ir kt.

Veikė vaiko gerovės komisija. Išaiškinti individualūs kiekvieno vaiko būtinos pagalbos poreikiai. Pagal galimybes suteikta kvalifikuota specialistų pagalba. Sudaryta galimybė kūrybai, eksperimentavimui, saviraiškai atskleisti. Vaiko kūrybiškumas atsiskleidžia dalyvaujant įvairiose vaidybinėse veiklose, konkursuose, akcijose.

Teikta parama ir pagalba vaikui, šeimai. Organizuojamas prevencinis darbas, kuriama saugi ir palanki vaiko ugdymui aplinka. Ugdymo turinys diferencijuojamas ir individualizuojamas atsižvelgiant į vaiko SPU lygį. Ugdymo procese panaudotos netradicinės erdvės, organizuota nemažai išvykų.

**3 uždavinys.** Mokymasis su kitais ir iš kitų.

Vykdyta tikslinga gerosios darbo patirties sklaida. ,,Švietimo naujienose“ pasidalinome gerąja patirtimi ,,Metodo taikymas praktikoje“ (2017 m. Nr. 1), ,,Trakų švietimo įstaigų vadovai patirties sėmėsi Žemaitijoje“ (2017 m. Nr. 9). Organizuotas metodinis renginys Klaipėdos apskrities ikimokyklinio ir priešmokyklinio ugdymo pedagogams bei kultūros darbuotojams ,,Senolių skrynią pravėrus“. Pedagogės Erika Bagdonavičiūtė bei Audrutė Skripkauskienė organizavo regioninę šventę ,,Jaunųjų olimpiečių gimtadienis“ bei vykdė renginio veiklas Kurmaičių darželyje-mokykloje. Dalintasi gerąja darbo patirtimi metodiniuose pasitarimuose (vestos 3 atviros veiklos, skaityti 3 pranešimai). Parengtos ir įstaigoje aprobuotos 8 metodinės priemonės. Atsižvelgiant į įstaigos prioritetus, tikslus, pedagogai tobulino kvalifikaciją dalyvaudami įvairiuose seminaruose, konferencijose. Pedagogų kvalifikacijos tobulinimo efektyvumas, poreikiai, prioritetai, veiklos analizės nuolat aptariami metodinės grupės pasitarimuose, Mokytojų tarybos posėdžiuose.

Kryptingai vykdyta pedagoginė stebėsena leido užtikrinti ugdomojo proceso kokybę, diegti naujoves (plačiau taikyti informacines technologijas, Reggio Emilia metodą) ir stimuliuoti kaitą planuojant bei organizuojant veiklą (sveikos gyvensenos, pagalbos vaikams adaptacijos laikotarpiu užtikrinimo, bendradarbiavimo su šeima veiksmingumo srityse). Pedagogai įsivertino ir aptarė savo ugdomosios veiklos stipriąsias ir tobulintinas sritis.

**VI SKYRIUS**

**PROBLEMOS, SUSIJUSIOS SU ĮSTAIGOS VEIKLA, IR SIŪLOMI PROBLEMŲ SPRENDIMO BŪDAI**

1. 2016 metais išasfaltuotas įvažiavimas į Lopšelį-darželį, tačiau kiemas liko duobėtas. Lietui lyjant duobės būna pilnos vandens, vaikams nesaugu. Būtina išasfaltuoti kiemą.

2. Pagal Lietuvos higienos normos HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ nuostatų 24 punkto reikalavimus

(Ikimokyklinio ir (ar) priešmokyklinio ugdymo programų vykdymo vietoje laiptai, laiptų aikštelės turi būti įrengtos taip, kad būtų užtikrinta vaikų sauga. Draudžiama įrengti sraigtinius laiptus, laiptų pakopos negali būti siaurėjančios. Draudžiama įrengti horizontalaus dalijimo aptvarus ir turėklus. Vertikalaus dalijimo bekliūtis tarpas turi būti ne didesnis kaip 0,10 m. Išoriniai laiptai ar jų dalys ir aikštelės turi turėti aptvarus, jeigu jų aukštis nuo žemės paviršiaus yra 0,45 m ir daugiau). Mūsų įstaigoje turėklų tarpai yra nuo 0,13–0,15 m. Jiems sumažinti reikalingi 96 strypai, kurių aukštis – 0,70 m, storis – 0,2 m, plotis – 0,05 m. Atlikus apklausą, paaiškėjo, kad trūkumui pašalinti reikalingi 2000 EUR.

3. Išlieka problemos dėl apsemiamo rūsio ir maisto produktų sandėliavimo

4. Reikalinga atlikti metinę žaidimų aikštelių kontrolę. Tai padaryti gali tik akredituotos pagal Lietuvos standartą LS-TENISO/IEC 17020: 2012 kaip A tipo kontrolės įstaigos konkretiems standartams. Atliekama ne rečiau kaip 1 kartą per 12 mėnesių. Tam reikalingos papildomos lėšos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_